
ת.א. 25/

בהרצליה
נערך ונחתם ביום 05.10.25
התובע:

רמי אנאקי ת.ז. 57843021



מרחוב הירדן 8, קרית מלאכי
                               טלפון: 0556644686
באמצעות ב"כ עו"ד אריאל פרייברג (מ.ר. 62254) ו/או יגאל רסקין


מרחוב אבא הלל 7,  רמת גן
טל': 03-7412358  פקס': 077-3180983
                               דוא"ל: Office@freiberg-law.com
– נ ג ד –

הנתבעות:
1. חצר המלכה אירועים, ח.פ. 51-2810839



 מרחוב אדום 2, כנות 
                                טלפון: 077-2316044
                                דוא"ל: office@qce.co.il
2. הראל, חברה לביטוח בע"מ
                               מרחוב אבא הלל 3, רמת גן 52118
מהות התביעה: 
נזיקין – נזקי גוף




סכום התביעה:
אינו ניתן להערכה.

סכום אגרת 
בית המשפט: 
819 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
כתב תביעה
הזמנה לדין 
הואיל והתובע הגיש כתב תביעה נגדכם, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו.
לתשומת ליבכם, אם לא תגישו כתב הגנה אזי לפי תקנה 130 לתקנות סדר הדין האזרחי, התשע"ט-2018 יהיה לתובע הזכות לקבל פסק דין שלא בפניך. 

1. תיאור תמציתי של בעלי הדין:
1. התובע, יליד 2.10.1962, היה בכלכל הזמנים הרלבנטיים לתביעה זו עובד ו/או מועסק ע"י הנתבעת 1.
2. הנתבעת 1 הינה חברה הרשומה כחוק בישראל, ובכל הזמנים הרלבנטיים לתביעה זו היתה הבעלים ו/או מחזיקת ו/או מפעילת אולם האירועים "חצר המלכה" (להלן: "האולם") ומעבידתו של התובע. 
3. הנתבעת 2 הינה חברת ביטוח הפועלת כחוק בישראל ובכל הזמנים הרלבנטיים לתביעה זו ביטחה את הנתבעת 1 בביטוח אחריות כמשמעו בחוק חוזה ביטוח.  
2. הסעד המבוקש:
4. התובע נפגע בתאונה כתוצאה מרשלנותה של הנתבעת 1, במעשה או במחדל, ו/או כתוצאה מהפרת חובות חקוקות על ידה ועל כן עותר התובע לפצותו בגין הנזקים שנגרמו לו.  
5. התובע, עובר לתאונה עבד כמנהל תפעול באולם אירועים, מחמת התאונה ותוצאותיה, התקשה בביצוע עבודתו, פוטר מעבודתו, נפלט משוק העבודה ונגרמו לו הפסדי שכר.
6. מאז התאונה ומחמת תוצאותיה מוגבל התובע בביצוע פעולות יומיומיות שונות הוא נזקק למעקב רפואי, טיפולים, עזרת הזולת ויזדקק לאלה גם בעתיד.
7. עקב התאונה ותוצאותיה, בשים לב לאופי הפגיעה, מתקשה התובע בניידות ונזקק להוצאות בגין עזרת הזולת והוצאות נסיעה מוגברות. 
1. להלן פירוט נזקי התובע:
1. נזק מיוחד:
(1) הפסדי השתכרות/גריעה מכושר ההשתכרות בעבר- 
     
   520,000   ₪
(2) עזרת הזולת בעבר – 





  45,000      ₪   
(3) הוצאות רפואיות ופארה רפואיות ונסיעות לטיפולים בעבר–    
  13,000       ₪
(4)  הסעות מיוחדות ושימוש מוגבר במוניות בעבר –  

  22,000      ₪
2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרות בעתיד, על-פי מידת מוגבלותו התפקודית של התובע, או,  לחילופין, בהתאם לשיעור נכותו הרפואית, לרבות הפסדים בתקופת הפנסיה.
(2) עזרת הזולת בעתיד.
(3)  הוצאות רפואיות ופארה-רפואיות ונסיעות לטיפולים בעתיד.
(4) הסעות מיוחדות ושימוש מוגבר במוניות בעתיד.

(5) פיצוי בגין נזקיה הלא ממוניים של התובע.  
3. תמצית העובדות הנחוצות לביסוסה של עילת התביעה:
8. בתאריך 12.9.19 בשעה 1:50 או בסמוך לכך, במהלך עבודתו, נדרש לסדר את האולם ולהעביר שולחנות באמצעות עגלה, כשלפתע, נטתה העגלה על צידה ובמהלך ניסיון לאזנה נפגע בידו (להלן: "התאונה").
9. התובע יטען, כי אינו יודע ולא יכול היה לדעת מה היו הסיבות המדויקות שגרמו לתאונות, כי התאונות נגרמו מחפצים שהיו בשליטתה המלאה של הנתבעת 1, וכי עצם אירועי התאונות מתיישב עם מסקנה של התרשלות מצד הנתבעת 1 יותר מאשר עם מסקנה הפוכה, ועל כן, על הנתבעות הנטל להוכיח, כי לא באשמה של הנתבעת 1 אירעה התאונה. 
10. הנתבעת 1  לא דיווחה על התאונות לאגף הפיקוח על העבודה במשרד התעשייה, המסחר והתעסוקה, וגם מן הטעם הזה הנטל להוכחה כי לא באשמה אירעה התאונה.
11. לחילופין, יטען התובע, כי התאונה אירעה עקב התרשלותה של הנתבעת 1 ו/או הפרת חובות חקוקות אשר באו לידי ביטוי, בין היתר, במעשים ו/או במחדלים הבאים:
(1)     הנהיגה שיטת עבודה לקויה, מסוכנת ולא בטיחותית.
(2) לא סיפקה לתובע אמצעים הולמים לביצוע עבודתו, לרבות אמצעים לניקוי ו/או להזזת השולחנות.
(3) העסיקה עובדים בחסר תוך דרישה לביצוע פעולות בעצימות גבוהה המסכנת את בריאותם ובטיחותם של העובדים.
(4) לא ביצעה הדרכות ו/או הנחיות בטיחות ונהלי עבודה תקינים ומסודרים.
(5) לא הדריכה את התובע כראוי לגבי אופן ביצוע עבודתו.
(6) לא העמידה לרשותו של התובע עזרה בביצוע עבודות הניקיון והזזת השולחנות.
(7) התעלמה מהסיכון הבריאותי הכרוך בביצוע העבודה ללא אמצעי הרמה והובלה מתאימים.
(8) לא הזהירה את התובע מפני הסיכונים הרלבנטיים.   
(9)  היפרה את חובתה לספק לתובע מקום עבודה בטוח.
(10)  נהגה בחוסר זהירות ו/או בחוסר אכפתיות
(11) לא פעלה כפי שמעביד סביר וזהיר היה פועל בנסיבות דומות.
(12) היפרה חובותיה החקוקות בסעיפים 72 פקודת הבטיחות בעבודה [נוסח חדש], תש"ל-1970 תקנות 2, 3, 4, 7, 10א לתקנות ארגון הפיקוח על העבודה (מסירת מידע והדרכת עובדים) התשנ"ט – 1999. וחובותיה החקוקות בתקנות 2, 3, 4, 8 לתקנות הבטיחות בעבודה (ציוד מגן אישי), התשנ"ז-1997.
12. לאחר התאונה נבדק התובע ובשים לב לכאבים עזים ולקושי בהנעה הופנה לבדיקת מומחה כף יד, ידו הושמה במתלה עם חבישה והונחה לשהות במנוחה , נטילת משככי כאבים וביצוע בדיקת MRI.
13. בדיקת MRI שבוצעה לתובע וכוונה לשורש כף יד ימין הדגימה קרעים בגידים SLL TFCC והומלץ על המשך טיפול ומעקב, ביצוע טיפולי פיזיותרפיה וריפוי בעיסוק, לבישת מקבע, מנוחה ובחינת הצורך בהתערבות כירורגית.
14. בטרם החלים, בעיצומו של המעקב הרפואי עוד בטרם הובררה חומרת פגיעתו זומן התובע לשיחת שימוע והוחלט על הפסקת העסקתו.
15. התובע ביצע סדרת טיפולי פיזיותרפיה במטרה להפחתת כאב, להקניית טווחי תנועות ולביצוע פעולות יום יומיות, הוא התמיד בטיפולים ואף ביצע במסגרת עצמאית, אך לצערו, לא חל שיפור משמעותי במצבו.
16. התובע טופל ע"י אורתופד מומחה לכף יד, בבדיקה קלינית אובחנה הגבלה ניכרת בטווחי התנועות, והוחלט על הפנייתו להמשך טיפול שמרני, טיפולים משלימים ובדיקות MRI וCT נוספות.
17. בדיקות MRI שכוונה לכף היד הדגימו קונוטזיה גרמית ברדיוס המרוחק ונזקים ל SLIL ול TFCC, בעקבות הממצאים ובעקבות חוסר הטבה במצבו של התובע, לאחר שהוסבר לו על מצבו, על מיצוי הטיפול השמרני, על הסיכונים ועל תהליך השיקום נקבע לתובעת תאריך לניתוח.
רצ"ב תעודות רפואיות, מסומנות כ"נספח 1"
18. ד"ר אמיר אורון, אורתופד מומחה ומנתח כף יד בכיר, אשר בדק את התובע קבע כדלקמן:
"נכותו של מר אנאקי הנה נכות מורכבת ביד ימין אשר בסבירות גבוהה תדרדר עם השנים, אך להערכתי קרות מקרה החבלה  הוא נקודת אל חזור  בסיפור המקרה כאשר סביר להניח כי החבלה האמורה תוביל להאצה בתהליכים הניווניים... ולהרס מואץ של המפרק הקרפלי והמידקרפלי
במקרה שלפנינו יש  למעשה שינוי ביומכני מואץ בשורש היד, עובדה אשר באה לידי ביטוי בשינויים ראשוניים ההולכים ומתקדמים.
קיימת פגיעה תפקודית משמעותית"
19. בסיכומו קובע המומחה המלומד את נכותו הצמיתה של התובע כדלקמן:
 את הפגיעה הביומכנית בשורש כף היד הדומיננטי מימין כסך של:
· 25% נכות לפי סעיף 35 (1) (ג-ד) לתקנות המל"ל- פגיעה ביומכנית בשורש היד הדומיננטי מימין
· 10% נכות לפי סעיף 41 (10) (ה) לתקנות המל"ל- הגבלת תנועה בשורש היד
· 10% נכות לפי סעיף 31 (5) (ב) לתקנות המל"ל- הופעת תסמונת תעלה קרפלית מימין.
סה"כ נכות צמיתה: 40% 
רצ"ב חוות דעת המומחה, מסומנת כ"נספח 2"
20. תאונתו של התובע הוכרה על ידי המל"ל כתאונת עבודה, ובוועדה לקביעת דרגת נכות מעבודה מיום 4.11.24 קבע ד"ר יודקביץ', מומחה מטעם המל"ל לתובע נכות צמיתה כדלקמן:
20% לצמיתות לפי סעיף 35(1)(ג) בגין פגיעה בשורש היד
רצ"ב חוות דעת המומחה מטעם המל"ל, מסומנת כ"נספח 3"
21. נוכח הפגיעה וחוסר היכולת לחזור לעבודתו, בשים לב לניסיונו התעסוקתי הוחלט על הפעלת תקנה 15  בשליש ונכותו הצמיתה נקבעה בשיעור של 27%.
רצ"ב פרוטוקול המל"ל בעניין סעיף 15, מסומנת כ"נספח 4"
22. מאז התאונה סובל התובע מכאבים והגבלה בתנועות כף יד ימין, מקושי בהרמת משאות, מקושי באחיזה, מקושי בכתיבה, מקושי בביצוע פעולות יום יומיות, מכאבים, מתחושת נימול בכף היד והטיפולים בו צפויים להימשך גם בעתיד. 
23. התובע אשר עבד כמנהל תפעול באולם אירועים, לאחר התאונה ומחמת תוצאותיה, בשים לב למצבו, פוטר מעבודתו, אפשרויות התקדמותו הצטמצמו, נפלט ממעגל העבודה, נגרמו לו הפסדי שכר וצפויים לו הפסדי שכר בעתיד.
רצ"ב מכתב הפיטורים , מסומן כ"נספח 5"
24. מאז התאונה ומחמת תוצאותיה מתקשה התובע בניהול משק ביתו, הוא נזקק לעזרת הזולת ויזדקק גם בעתיד.
25. מחמת התאונה ותוצאותיה, ובשים לב לאופי הפגיעה, נגרמו לתובע הוצאות בגין נסיעות מיוחדות ומוניות והא יזדקק להוצאות אלה גם בעתיד.
4. העובדות המקנות סמכות לבית המשפט:
26. הנתבעת 1 חייבת לפצות את התובע בגין אחריותה לתאונה כמפורט לעיל.
27. הנתבעת 2 חייבת לפצות את התובע בגין היותה המבטחת של הנתבעת 1 בכל הזמנים הרלוונטיים לתביעה
28. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

29. לבית משפט נכבד זה הסמכות לדון בתביעה על פי מהותה, ערכה ומקום ניהול  עסקי הנתבעת 2.
אשר על כן, מתבקש כב' ביהמ"ש להזמין את הנתבעות לדין ולחייבם, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.
                                                                                          ______________






              אריאל פרייברג, עו"ד








          ב"כ התובע
